**Jens Gran** (født 24. mai 1827 i Bergen, død 13. desember 1900 i Kristiania) var en norsk jurist og kammerherre som også var brigadeauditør.

Liv og virke
------------

### Bakgrunn

Jens Gran var sønn av grosserer og konsul i Bergen, Jens Berle Gran (1794–1881) og Johanne Margrethe Knagenhjelm (1798–1879) fra Sogndal. Jens tok cand.jur. 1851. 

### Karriere

Fra 1864 var han kammerherre ved Det kongelige hoff, som innebar en viss formell tilknytning, men ikke så mange praktiske oppgaver. I 1866 ble han brigadeauditør, med ansvar for å se til (auditere) den militære rettspraksis i brigaden, at reglene ble fulgt (se generalauditør). 

### Det norske Telegrambureau

I 1867 ble han bestyrer for det nyetablerte Norsk Telegrambyrå. Han tok fatt på arbeidet som NTB-leder rett etter at han hadde fylt 40. I utgangspunktet drev han NTB-aktiviteten 'på si', samtidig som han både skjøttet militær-advokatembetet og fortsatte sine militær-rettslige studier. Han arbeidet seg også opp til å bli en faglig autoritet på dette feltet, anerkjent både i inn- og utland. NTBs grunnlegger Alfred Fich var eneeier i de første årene Gran ledet byrået, men i 1878 ble han gjort til medeier. Året etter overtok kammerherren hele NTB og ble både eier og bestyrer. Den posten forlot han først 30. september 1888, - etter en ledertid på hele 21 år.

Jens sitter som nummer to fra venstre, fremst i bildet denne sommeren 1874 på Sarabråten i Østmarka utenfor Oslo, sammen med mange andre kjendiser, som kammerjunker Fritz Rustad (1852–1930) på Gran sin venstre side. Til høyre for Gran sitter redaktør Christian Friele (1821–1899), skribenten Henrik Ibsen (1828–1906) og hans sønn, den senere teaterdirektør Sigurd Ibsen (1859–1930). Foto: Thorvald Christensen (1833–1913). 
### Malerkunst

Han var også interessert i å male bilder og gikk i lære hos svensken August Malmström (1829–1901) som holdt til i kongens by Stockholm i 1872, såvel som i Kristiania samme året hos den jevngamle Knud Bergslien (1827–1908), før han tok kveldskurs ved Den kongelige tegneskole frem til 1874 da han reiste til Paris og studerte hos den svenske Hugo Salmson (1843–1894) som nettopp hadde slått seg til i den franske hovedstad. Separatutstilling med Grans arbeider ble avholdt i Kristiania Kunstforening i 1874 og året efter i Bergens Kunstforening. I 1885 ga de ham en St. Olavs Orden.

Se også
-------

* Slekten Gran

Referanser
----------

1. 1 2   Norsk kunstnerleksikon, Norsk kunstnerleksikon ID Jens\_Gran, besøkt 9. oktober 2017[Hentet fra Wikidata]
2. 1 2   KulturNav, KulturNav-ID 7cc3db83-9ad8-46ba-97b8-3b95e1fc24e9, besøkt 9. oktober 2017[Hentet fra Wikidata]
3. ↑  Randi Gaustad, Gran, Jens i Norsk kunstnerleksikon.

  


| * v
* d
* r
Ledere i Norsk telegrambyrå |
| --- |
| 
* Alfred H. E. Fich (1867)
* Jens Gran (1867-88)
* Tycho Kielland (1888-1904)
* Anna Kielland og Peter Helgevold (1904-18)
* Per Wendelbo (1918-37)
* Birger Knudsen (1937-61)
* *Paul de Glasenapp (1940-45)*
* Rolv Werner Erichsen (1961-70)
* Per Monsen (1970-80)
* Ivar Johansen (1980-89)
* Hans Erik Matre (1989-94)
* Thor Viksveen (1994-2004)
* Pål Bjerketvedt (2004-16)
* Mads Yngve Storvik (2017-)

 |

|  |  |
| --- | --- |
| Oppslagsverk/autoritetsdata | Norsk kunstnerleksikon **·** Historisk befolkningsregister **·** Geni **·** VIAF **·** ISNI **·** SUDOC **·** KulturNav
 |